Rúnamágus

A királyi mágusok vagy rúnamágiában vagy átlagos mágiában jeleskednek. Képességeikkel távolról pusztítják az ellent, míg közelharcban pajzsokkal és különleges botjaikkal védik magukat. Mint minden mágusnak, nekik is elengedhetetlen kellékük a varázskönyv, melybe a rúnáikat vagy igéiket jegyzik fel.
*"Úgy hallottam, hogy a Királyi Máguskör levelező tanfolyamot hirdetett tavaly. A pletykák szerint a jelentkezők száz százaléka belehalt a Pusztítás Rúnájába..."* - Guido von Wald, hivatali írnok

Faj: Ember, Tünde, Sötét tünde

Használható fegyverek: Varázskönyv, Embermágus-bot

## Tulajdonságok

Páncélzat: könnyű

Mágia: nagyon erős

Védekezés: közepes

Támadás: közepes-gyenge

Sebesség: gyenge

## Képességek

**Név:** Runenschreiben / Rúnaírás

**Szint:** 1.

**Ár:**- (Rúnamágusok kezdő képessége)

**Leírás:** A rúnamágus megtanulja a rúnák nyelvét és a rúnaversek papírtekercsre írását. Egy rúnamágusnál szint\*10 pontnyi tekercs lehet, az egyes tekercsek pontértékét lásd az adott képességeknél. A rúnaverset mindig kületések előtt kell megírni így azokat közben (egyéb engedély ellenében) nem lehet létrehozni, azonban a rúna aktiválási feltétele egy gondolattal a vershez írható. A rúnavers magába foglalhatja, hogy elengedés után a rúna papírja láthatatlanná váljon, lehetővé téve a trükkös csapdaállítást. Egy tekercsre alap esetben egy rúnavers írható.

**Név:**  Isaz / Jég

**Szint:** 1.

**Ár:** A Rúnamágusok kezdéskor megkapják, 1000 váltó

**Leírás:**  A mágus a jég rúnaversét tekercsre írva az aktiváláskor nyolc-tíz jégszilánkká változva repül célpontja felé. Nem hatolnak túl mélyre, körülbelül 1 cm mély sebet okoznak. Két pont értékű és maximum tíz szállítható egyszerre.

**Név:**  Sigel / Nap

**Szint:** 2.

**Ár:** 1500 váltó

**Leírás:**  A nap rúnaversét tekercsre írva aktiváláskor a tekercsből rövid távú (5 méter sugarú) napfényből álló hullám tör ki minden irányba amely pillanatig vakít és nem vámpírokon enyhe égési sérüléseket okoz. Vámpírokon erős égést okoz a nem védett bőrfelületeken. Két pont értékű és maximum öt szállítható egyszerre.

**Név:**  Vind / Szél

**Szint:** 2.

**Ár:** 1500 váltó

**Leírás:** A szél rúnaverse, amely tekercsre írva egy erős széllökéssé változik mely ötven kilóig felöki a tárgyakat és ez alatti személyeket. Három pont értékű és maximum öt szállítható egyszerre.

**Név:**  Thurs / Villám

**Szint:** 3.

**Ár:** 2000 váltó

**Leírás:**  A villám rúnaverse, mellyel gyenge áramütés mérhető a célpontra. Három pont értékű és maximum négy szállítható egyszerre.

**Név:**  Skjoldr / Pajzs

**Szint:** 4.

**Ár:** 2500 váltó

**Leírás:**  A pajzs rúnaverse, egy egyszerű, kupola alakú, viszonylag kicsi mágikus pajzs. A mágus szintjével egyenlő támadást véd ki. Négy pont értékű és maximum öt szállítható egyszerre.

**Név:**  Eldr / Tűz

**Szint:** 5.

**Ár:** 3000 váltó

**Leírás:**  A tűz rúnaverse, lángokból álló lövedék idézhető vele. Három pont értékű és maximum nyolc szállítható egyszerre.

**Név:**  Reim / Rím

**Szint:** 5.

**Ár:** 3000 váltó

**Leírás:** A rúnamágus ezentúl kétfajta rúnaverset is képes egy tekercsre írni. A rúnaversek pontértékei összeadódnak.

**Név:**  Halgaz / Jégeső

**Szint:** 6.

**Ár:** 3500 váltó

**Leírás:**  A mágus a jégeső rúnaversét használva jégvihart idéz a tekercs köré öt méter sugarú körben. Könnyed fizikai sérüléseket okoz, ezen kívül megnehezíti mind a harcot mind az utazást. Szint\*két percig tart. Négy pont értékű és maximum három szállítható egyszerre.

**Név:**  Umschreiben / Újraírás

**Szint:** 7.

**Ár:** 4000 váltó

**Leírás:** Kalandok közben a rúnamágus képes körönként egy elhasznált, maximum szintjével egyező szintű rúnaverset újraírni.

**Név:**  Slátr / Mészárlás

**Szint:** 8.

**Ár:** 4500 váltó

**Leírás:** A mészárlás rúnaversével aktiváció után a tekercsből három méteres átmérőjű körben apró pengék és repeszek repülnek szét. A kör közepén állva a sebesülések súlyos vágási sebekben jelennek meg, a kör szélén könnyed, felszíni vágásokat okoz. Hat pont értékű és maximum három szállítható egyszerre.

**Név:**  Mannaz / Ember

**Szint:** 9.

**Ár:** 5000 váltó

**Leírás:**  A mágus az ember rúnaversét egy tekercsre írva képes mesterséges életet lehellni egy előkészített agyagszoborba, gólemet teremtve. A gólemhely pályázat szükséges, de azontúl ha esetleg elpusztulna bármikor újraalkotható. A gólem jelentős fizikai erővel és ellenállással jelentkezik a testét alkotó agyag miatt.

**Név:**  Bjorta / Pusztítás

**Szint:** 10.

**Ár:** 6000 váltó

**Leírás:**  Egy erőteljes robbanást elszabadító rúnavers, amely csak fizikai kontaktus hatására aktiválható. Minél tovább marad kontaktusban, a hatása annál erősebb. Tíz pont pont értékű és maximum négy szállítható egyszerre.